ananddey/assamese-wiki-corpus huggingface dataset:
এডেল গুডমেন ক্লাৰ্ক

এডেল গুডমেন ক্লাৰ্ক (; ২৭ ছেপ্টেম্বৰ, ১৮৮২ – ৪ জুন, ১৯৮৩) এগৰাকী আমেৰিকান শিল্পী আৰু ভোটাধিকাৰী আছিল।

জীৱন

১৮৮২ চনত আলাবামাৰ মণ্টগোমাৰীত মূলতঃ বেলফাষ্টৰ ৰেলৱেৰ শ্ৰমিক ৰবাৰ্ট ক্লাৰ্ক আৰু মূলতঃ নিউ অৰলিন্সৰ ইহুদী সংগীত শিক্ষয়িত্ৰী এষ্টেল গুডমেন ক্লাৰ্কৰ ঘৰত জন্মগ্ৰহণ কৰে।

১৮৯৪ চনত ভাৰ্জিনিয়াৰ ৰিচমণ্ডলৈ যোৱাৰ পূৰ্বে পৰিয়ালটোৱে লুইজিয়ানাৰ নিউ অৰলিন্স আৰু মিচিচিপিৰ পাছ খ্ৰীষ্টিয়ানত বাস কৰিছিল।

ক্লাৰ্কে ভাৰ্জিনিয়া ৰেণ্ডলফ এলেট স্কুলত পঢ়িছিল আৰু ১৯ বছৰ বয়সত ৰিচমণ্ডৰ আৰ্ট ক্লাবত শিল্প শ্ৰেণীৰ বাবে ধন আগবঢ়োৱাৰ বাবে ষ্টেনোগ্ৰাফাৰ হিচাপে কাম কৰিছিল। ১৯০৬ চনত তেওঁ বৃত্তিৰে নিউয়ৰ্ক স্কুল অৱ আৰ্টলৈ যায়, ৰবাৰ্ট হেনৰী, উইলিয়াম মেৰিট চেজ, কেনেথ হেইছ মিলাৰ আদি শিল্পীৰ অধীনত অধ্যয়ন কৰে। ভাৰ্জিনিয়াৰ ইকুৱেল ভোটাধিকাৰ লীগ প্ৰতিষ্ঠা কৰে৷ তেখেতে এবছৰ ধৰি ইয়াৰ সম্পাদিকা হিচাপে কাৰ্যনিৰ্বাহ কৰিছিল আৰু ভাৰ্জিনিয়া সাধাৰণ পৰিষদত সমিতিৰ অধ্যক্ষ আৰু গোটৰ লবীৰ মুৰব্বী হিচাপেও কাৰ্যনিৰ্বাহ কৰিছিল।
১৯১০ চনত ৱাশ্বিংটন ডি.চি.ত অনুষ্ঠিত হোৱা নেচনেল আমেৰিকান ৱমেন ছাফ্ৰেজ এছ'চিয়েচনৰ অধিৱেশনত তেওঁ প্ৰতিনিধি আছিল। ক্লাৰ্ক আৰু নোৰা হিউষ্টনে ৰিচমণ্ডৰ ডাউনটাউনৰ ফিফথ আৰু ব্ৰড ষ্ট্ৰীটৰ চুকত তেওঁলোকৰ ইজেল স্থাপন কৰি তেওঁলোকৰ "ষ্ট্ৰীট কৰ্ণাৰ স্কেচ" শ্বেয়াৰ কৰে৷ ক্লাৰ্ক আৰু হিউষ্টনে তেওঁলোকৰ চক আলোচনাৰ সময়ত মহিলাৰ ভোটাধিকাৰৰ বিষয়ে কয় আৰু কাষ চাপি অহা লোকসকলক প্ৰচাৰ পত্ৰিকা বিতৰণ কৰে।

ক্লাৰ্কে কেইবাটাও চৰকাৰী আৰু শিক্ষা সংস্থাতো কাৰ্যনিৰ্বাহ কৰিছিল, য'ত গৱৰ্ণৰ ই লি ট্ৰিংকলৰ ৰাজ্য আৰু স্থানীয় চৰকাৰৰ সৰলীকৰণ আয়োগৰ সম্পাদক, গৱৰ্ণৰ হেৰী এফ বাইৰ্ডৰ লিবাৰেল আৰ্টছ কলেজ ফৰ উইমেন কমিছনৰ সম্পাদক,আৰু কলেজ অৱ উইলিয়াম এণ্ড মেৰীত মহিলাৰ ডীন অন্তৰ্ভুক্ত আছিল। নিউ ডিলৰ সময়ত তেওঁ নেচনেল ৰিইম্প্লয়মেণ্ট চাৰ্ভিচৰ ক্ষেত্ৰ তত্বাৱধায়ক আছিল আৰু ১৯৩৬ চনত ৱৰ্কছ প্ৰগ্ৰেছ এডমিনিষ্ট্ৰেচনৰ ভাৰ্জিনিয়া আৰ্টছ প্ৰজেক্টৰ পৰিচালক হৈছিল।.

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
লজ্জা গোস্বামী

লজ্জা গোস্বামী (ইংৰাজী: Lajja Goswami; জন্ম: ২৮ ছেপ্টেম্বৰ ১৯৮৮) এগৰাকী ভাৰতীয় লক্ষ্যভেদী (শ্বুটাৰ) আৰু আৰক্ষী বিষয়া। তেওঁ ৰাষ্ট্ৰীয় কেডেট কোৰ্পছৰ (এনচিচি) এজন প্ৰাক্তন কেডেট। ২০০৯ চনত তেওঁক ৰক্ষা মন্ত্ৰী পদক প্ৰদান কৰা হৈছিল। ইয়াৰ উপৰি তেওঁ স্পেইনৰ গ্ৰানাডাত অনুষ্ঠিত ২০১৩ চনৰ আইএচএচএফ বিশ্বকাপত মহিলাৰ ৫০ মিটাৰ ৰাইফল থ্ৰী পজিচন ইভেণ্টত ৰূপৰ পদক জয় কৰিছিল। তেওঁ গুজৰাট ৰাজ্যৰ ব্ৰেণ্ড এম্বেচেডৰ হোৱাৰ লগতে ক্ৰীড়া ক’টাত গুজৰাট আৰক্ষীৰ পৰ্যায়ত আৰক্ষী পৰিদৰ্শক হিচাপে নিযুক্তি পোৱা প্ৰথমগৰাকী মহিলা খেলুৱৈ।

তেওঁ ২০১৪ চনৰ এছিয়ান গেমছতো অংশগ্ৰহণ কৰিছিল আৰু শীৰ্ষ ৮ গৰাকী খেলুৱৈৰ ভিতৰত স্থান লাভ কৰিছিল। সৰুৰেপৰাই লজ্জা ৰাইফল আৰু বন্দুকৰ প্ৰতি আগ্ৰহী আছিল। আন ল’ৰা-ছোৱালীয়ে পুতলাৰে খেলি থকাৰ সময়তে লজ্জাই বন্দুকৰে খেলিছিল। এইদৰে তেওঁ আন শিশুতকৈ পৃথক আছিল।

আৰম্ভণিতে লজ্জাই এনচিচি কেডেট হিচাপে শ্বুটিঙত নিজৰ প্ৰতিভা প্ৰদৰ্শন কৰিছিল। তাৰ পিছত নিজৰ প্ৰদৰ্শন অধিক উন্নত কৰিবলৈ তেওঁ পুনেৰ ইণ্ডিয়ান শ্বুটিং একাডেমীৰপৰা প্ৰশিক্ষণ লয় আৰু প্ৰশিক্ষক ছানি থমাছে তেওঁক শ্বুটিঙৰ প্ৰশিক্ষণ দিয়ে।

ব্যক্তিগত জীৱন

তেওঁ গুজৰাটৰ আনন্দ জিলাত অৱস্থিত জিতাডীয়া নামৰ এখন সৰু গাঁৱৰ বাসিন্দা। লজ্জাৰ পিতৃ তিলক গিৰি গোস্বামী জিতাডীয়া গাঁৱৰ বৈজনাথ মহাদেৱ নামৰ এটা প্ৰাচীন শিৱ মন্দিৰৰ তত্ত্বাৱধায়ক।

সাফল্য আৰু পদকসমূহ

প্ৰতিযোগিতা ইভেণ্ট স্থান পদক বছৰ
কমনৱেলথ গেমছ ৫০ মিটাৰ ৰাইফল থ্ৰী পজিচন (যুগ্ম) নতুন দিল্লী (ভাৰত) ৰূপ ২০১০
একাদশ চৰ্দাৰ সজ্জন সিং চেঠী মেম’ৰিয়েল মাষ্টাৰ্ছ শ্বুটিং প্ৰতিযোগিতা ৫০ মিটাৰ ৰাইফল থ্ৰী পজিচন (একক) নতুন দিল্লী (ভাৰত) সোণ ২০১২
আইএচএচএফ বিশ্বকাপ ৫০ মিটাৰ ৰাইফল থ্ৰী পজিচন (একক) গ্ৰানাডা (স্পেইন) ৰূপ ২০১৩
কমনৱেলথ গেমছ ৫০ মিটাৰ ৰাইফল থ্ৰী পজিচন (একক) গ্লাছগো (স্কটলেণ্ড) ব্ৰঞ্জ ২০১৪
আন্তঃৰাষ্ট্ৰীয় শ্বুটিং প্ৰতিযোগিতা ৫০ মিটাৰ ৰাইফল প্ৰ’ন (একক) হেনোভাৰ (জাৰ্মানী) সোণ ২০১৫

তথ্যসূত্ৰ

শ্ৰেণী:ভাৰতৰ ক্ৰীড়াবিদ
শ্ৰেণী:ভাৰতৰ ক্ৰীড়া শ্বুটাৰ
চাবোন

চাবোন এবিধ পৰিষ্কাৰক ৰাসায়নিক দ্ৰব্য। ইয়াৰ বুৰঞ্জী অতি প্ৰাচীন। খৃষ্টপূৰ্ব ২৮০০ চনৰ বেবিলন সভ্যতাৰ দিনৰ পৰা চাবোন মানুহৰ উপযোগী হৈ থকাৰ প্ৰমাণ পোৱা গৈছে। তেতিয়া ইয়াক বনোৱা হৈছিল জন্তুৰ চৰ্বিক ছাঁইৰ সৈতে উতলাই। খৃষ্টপূৰ্ব ২২০০চনত জন্তুৰ চৰ্বিৰ সলনি কেচিয়া গছৰ তেলক পানী আৰু খাৰৰ সৈতে মিহলাই সিজাই চাবোন বনোৱা পদ্ধতিৰ আৰম্ভ হ'ল। খৃষ্টপূৰ্ব ৫৫৬-৫৩৯ চনত বেবিলন সভ্যতাৰ শেষ সম্ৰাট নবোনিডাচৰ দিনত চাইপ্ৰাচ তেল, চিচামি তেল আৰু ছাইৰ দ্বাৰা তৈয়াৰী চাবোন দাসীবিলাকক শিলৰ আচবাব পৰিষ্কাৰ কৰিবলৈ ব্যৱহাৰ কৰিব দিয়া হৈছিল।

নামকৰণ (etymology)

ইংৰাজী চো'প (soap) শব্দটো লেটিন SAPO চেপোৰ পৰা উদ্ভৱ হৈছে। খৃষ্টপূৰ্ব ৩১২ চনৰ পৰা প্ৰচলিত এটি কাহিনী অনুসৰি ৰোমানসকলে চেপো পৰ্বতত নানা জন্তু উৎসৰ্গা কৰিছিল। মুকলি জুইত জন্তুৰ মাংস সিজাওঁতে চৰ্বিবিলাক জুইত পৰি ছাইৰ সৈতে মিহলি হৈছিল। বৰষুণৰ পানীৰ সৈতে সেই ছাই উটি গৈ টিবাৰ নৈৰ পলসৰ সৈতে মিলি গৈছিল। ৰোমান মহিলাসকলে সেই পলস মাটি ব্যৱহাৰ কৰিছিল অনায়াসে শৰীৰ পৰিষ্কাৰ আৰু উজ্জ্বল কৰিবলৈ। ইয়াৰ পিছত দিন বাগৰিল।

ইতিহাস

অষ্টম শতিকাত ইটালি, স্পেইন, ফ্ৰান্স আৰু জাৰ্মানী চাবোন নিৰ্মাতা হিচাবে বিখ্যাত হৈ উঠিল। ১২শতিকাত ব্ৰিটেইনত চাবোন নিৰ্মাণ আৰম্ভ হ'ল। ১৬শতিকাত ইউৰোপ আৰু আমেৰিকাত চাবোনৰ প্ৰচলন আৰম্ভ হ'ল। ১৭৮৯ চনত প্ৰথম পাৰদৰ্শী Transp চাবোন লণ্ডনত নিৰ্মাণ হ'ল। ১৮৭৯ চনত প্ৰক্টাৰ এণ্ড গেম্বল কোম্পানীয়ে হাতি দাঁতৰ নিচিনা বগাচাবোন তৈয়াৰ কৰি উলিয়ালে। ১৮৯৫ চনত ব্ৰিটিছ লিভাৰ কোম্পানীয়ে “লাইফবয়” নামেৰে চাবোন বজাৰত মেলি দিলে। ইয়াৰ মাজতে ১৮৬৫ চনত ৱিলিয়াম চেফাৰ্ড নামৰ এজন ব্যক্তিয়ে জুলিয়া চাবোন উলিয়াৰ বাবে পেটেণ্ট সত্ত্ব লাভ কৰে। আমাৰ চিনাকি “কলগেট” টুথপেষ্ট ১৮৭৭ চনত বজাৰলৈ আহে। সেই একে কোম্পানীয়ে ১৮৯৮ চনত পাম তেল আৰু অলিভ তেলক মিলাই বনোৱা “পালমোলিভ” চাবোনৰ উৎপাদন আৰম্ভ কৰে। জাৰ্মানীৰ প্ৰক্টাৰ এণ্ড গেম্বল কোম্পানীয়ে ১৯১৬ চনত "কাচকেড" নামেৰে চিনথেটিক ডিটাৰজেণ্ট বনাবলৈ লয়। ১৯৩০ চনত আমেৰিকাই ঘৰুৱা ব্যৱহাৰৰ উপযোগী ডিটাৰেণ্ট চাবোন বনাবলৈ ধৰে। দ্বিতীয় শতিকাত বিখ্যাত গ্ৰীক চিকিৎসক গেলনে মানৱ জাতিক চাবোনৰ উপযোগিতা সম্পৰ্কে অৱগত কৰায়। পোনতে মহঙা হোৱা বাবে ইয়াৰ ব্যৱহাৰ ধনীবৰ্গৰ মাজতে সীমিত আছিল যদিও কালক্ৰমত ই সুলভ মূল্যৰ হৈ পৰাত বিশ্বৰ সৰ্বত্ৰে সকলো শ্ৰেনীৰ লোকৰ জীৱনৰ এৰাব নোৱৰা সাৰথি হৈ পৰিল।

ৰসায়ন

ৰসায়ন শাস্ত্ৰৰ মতে চাবোন হ'ল এবিধ ফেটি এচিডৰ নিমখ। বনস্পতি বা জন্তুৰ চৰ্বিৰ তেল হ'ল এবিধ ট্ৰাইগ্লিচাৰাইড (৩বিধ ফেটি এচিড আৰু এটা গ্লিচাৰলৰ মিশ্ৰণ)। ইয়াক যেতিয়া খাৰুৱা (এলকেলি) পদাৰ্থৰে (সাধাৰণতঃ ছ'ডিয়াম/পটাছিয়াম হাইড্ৰক্সাইড) -অৰ বিক্ৰিয়া কৰোৱা হয় (Saponification - চোপনিফিকেচন ক্ৰিয়া বোলে)- ফেটি এচিডে এলকেলিৰ লগ লাগি চাবোন ৰ সৃষ্টি কৰে। বাইপ্ৰডাক্ট হিচাবে ওলায় গ্লিচাৰিন।

চাবোনৰ কাৰ্য

চাবোনত জীৱানুসমূহ বা আন মলিয়ন তত্ত্বসমূহ লাগি আমাৰ শৰীৰৰ পৰা আতৰ হয়। এই ক্ৰিয়াক চাৰফেক্টেণ্ট ক্ৰিয়া (Surfactant action) বোলে।

তথ্য সংগ্ৰহ

বাহ্যিক সংযোগ

Handmade soapmaking information, resources and mailing list
Soap History American Cleaning Institute (formerly The Soap and Detergent Association)
A short history of soap The Pharmaceutical Journal
Medieval Sourcebook: The Capitulary De Villis
How to Make Soap
Soap

শ্ৰেণী:ৰসায়ন বিজ্ঞান
শ্ৰেণী:প্ৰসাধন
সৰ্বাধিক দৰ্শন কৰা ৱেবছাইটসমূহৰ তালিকা

এয়া ২০২৫ চনৰ জুলাই মাহলৈকে বিশ্বজুৰি সৰ্বাধিক দৰ্শন কৰা ৱেবছাইটসমূহৰ তালিকা, লগতে পূৰ্বৰ মাহৰ তুলনাত ৰেংকিঙৰ পৰিৱৰ্তন।

এই তালিকাত মূল ৱেবছাইটৰ উপডোমেইন পৃষ্ঠাসমূহ ধৰা নহয়।

ৱেবছাইট
লিংক
Similarweb (জুলাই ২০২৫)
Semrush (জুন ২০২৫)
ধৰণ
প্ৰতিষ্ঠান
দেশ
গুগল অনুসন্ধান
google.com
1
1
সন্ধান ইঞ্জিন
গুগল

ইউটিউব
youtube.com
2
2
ভিডিও শ্বেয়াৰিং প্লেটফৰ্ম
গুগল

ফেইচবুক
facebook.com
3
3
সামাজিক মাধ্যম
মেটা

ইনষ্টাগ্ৰাম
instagram.com
4
4
সামাজিক মাধ্যম
মেটা

চেটজিপিটি
chatgpt.com
5
5
ছফ্টৱেৰ
OpenAI

এক্স / টুইটাৰ
x.com
6
9
সামাজিক মাধ্যম
এক্স কৰ্প

ৰেডিট
reddit.com
7 1
7
সামাজিক মাধ্যম
ৰেডিট

হোৱাট্‌ছএপ
whatsapp.com
8 1
10
তৎক্ষণাত বাৰ্তা সেৱা
মেটা

মাইক্ৰছফ্ট বিং
bing.com
9 1
11 4
সন্ধান ইঞ্জিন
মাইক্ৰ’চফ্ট

ৱিকিপিডিয়া
wikipedia.org
10 1
6
বিশ্বকোষ
ৱিকিমিডিয়া ফাউণ্ডেশ্যন

য়াহু জাপান
yahoo.co.jp
11
17
বাতৰি
LY Corporation

য়াহু
yahoo.com
12
14 2
বাতৰি
Yahoo Inc.

ইয়াণ্ডেস্ক
yandex.ru
13
19
সন্ধান ইঞ্জিন
ইয়াণ্ডেস্ক

এমাজন
amazon.com
14 1
13
বজাৰ
Amazon Inc.

টিকটক
tiktok.com
15 1
18
সামাজিক মাধ্যম
বাইটডান্স

বাইদু
baidu.com
16
N/A
সন্ধান ইঞ্জিন
বাইদু

লিংকডইন
linkedin.com
18
25 2
সামাজিক মাধ্যম
মাইক্ৰ’চফ্ট

পৰ্ণহাব

19
8
অশ্লীল সামগ্ৰী
আইলো

টেমু
temu.com
20 4
15 4
বজাৰ
টেমু

নেটফ্লিক্স
netflix.com
21
28 2
ষ্ট্ৰীমিং সেৱা
Netflix, Inc.

নেভাৰ
naver.com
22 2
33 3
বাতৰি
Naver Corporation

লাইভ
live.com
23 1
24 2
ইমেইল
মাইক্ৰ’চফ্ট

ডজেন নিউজ
dzen.ru
24 1
46 23
বাতৰি
জেন নিউজ

পিণ্টাৰেষ্ট
pinterest.com
25 2
29 2
সামাজিক মাধ্যম
পিণ্টাৰেষ্ট

বিলিবিলি
bilibili.com
26
N/A
সামাজিক মাধ্যম
বিলিবিলি

XVideos

27 1
12
অশ্লীল সামগ্ৰী
WGCZ Holding

মাইক্ৰছফ্ট ৩৬৫
office.com
28 3
34
ছফ্টৱেৰ
মাইক্ৰ’চফ্ট

xHamster

29 2
27 2
অশ্লীল সামগ্ৰী
Hammy Media Ltd

টুইছ
twitch.tv
30
30 3
লাইভষ্ট্ৰীমিং সেৱা
Amazon Inc.

মাইক্ৰছফ্ট
microsoft.com
31 2
23 2
ছফ্টৱেৰ
মাইক্ৰ’চফ্ট

ৱেদাৰ
weather.com
32
20 4
বতৰৰ তথ্য
দ্য ৱেদাৰ চেনেল

VK
vk.com
33
36 1
সামাজিক মাধ্যম
VK

য়াহু! নিউজ জাপান
news.yahoo.co.jp
34
21
বাতৰি
LY Corporation

ফেণ্ডম
fandom.com
35 1
N/A
উইকিহোষ্ট প্লেটফৰ্ম
Fandom Inc.

Mail.Ru
mail.ru
36 1
49 2
ইমেইল
Mail.Ru

ছেমছাং
samsung.com
37 3
48
ইলেকট্ৰনিক্স
Samsung

শ্বেয়াৰপইণ্ট
sharepoint.com
38 1
N/A
ছফ্টৱেৰ
মাইক্ৰ’চফ্ট

ৰ'বল'ক্স
roblox.com
39 4
44
ভিডিঅ’ গেম
Roblox Corporation

গ্ল'ব'
globo.com
40 2
45
সংবাদ
Globo

টেলিগ্ৰাম
t.me
41
56 1
তৎক্ষণাত বাৰ্তা সেৱা
Telegram Messenger LLP

XNXX

42
31
অশ্লীল সামগ্ৰী
WGCZ Holding

কেনভা
canva.com
43 4
35
ছফ্টৱেৰ (Design)
Canva Pty Ltd

ডাকডাকগ'
duckduckgo.com
44
16
সন্ধান ইঞ্জিন
DuckDuckGo

ষ্ট্ৰিফচাট

45 1
N/A
অশ্লীল সামগ্ৰী
Stripchat

Booking.com
booking.com
46 7
N/A
ভ্ৰমণ আৰু পৰ্যটন > হোটেল
Booking Holdings

ইব্যে
ebay.com
47 1
50
বজাৰ
eBay

দ্য নিউয়ৰ্ক টাইমছ
nytimes.com
48 3
47 4
সংবাদ
দ্য নিউয়ৰ্ক টাইমছ কোম্পানী

ওপেনএআই
openai.com
49 2
32
AI / Software
OpenAI

আলিএক্সপ্ৰেছ
aliexpress.com
50 1
38
বজাৰ
আলিএক্সপ্ৰেছ গ্ৰুপ

আৰু চাওক

অনুসন্ধান ইঞ্জিনৰ তালিকা
কমেও দহ কোটি সক্ৰিয় ব্যৱহাৰকাৰী থকা ছ’চিয়েল প্লেটফৰ্মৰ তালিকা

তথ্যসূত্ৰ

শ্ৰেণী:ৱেবছাইট
শ্ৰেণী:তালিকাসমূহ
সুনেত্ৰা অজিত পাৱাৰ

সুনেত্ৰা অজিত পাৱাৰ (; জন্ম: ১৮ অক্টোবৰ ১৯৬৩) মহাৰাষ্ট্ৰৰ এগৰাকী ভাৰতীয় ৰাজনীতিবিদ। সম্প্ৰতি তেওঁ নেচনেলিষ্ট কংগ্ৰেছ পাৰ্টিৰ পৰা মহাৰাষ্ট্ৰৰ পৰা ৰাজ্যসভাৰ সংসদ কাৰ্যনিৰ্বাহ কৰি আছে। তেওঁ মহাৰাষ্ট্ৰৰ দুগৰাকী উপ-মুখ্যমন্ত্ৰীৰ ভিতৰৰ অন্যতম অজিত পাৱাৰৰ পত্নী ।

তেওঁ বাৰামাটি টেক্সটাইল কোম্পানীৰ অধ্যক্ষ আৰু ভাৰতীয় পৰিৱেশ মঞ্চৰ মুখ্য কাৰ্যবাহী বিষয়া। তেওঁৰ দুজন পুত্ৰ- জয় পাৱাৰ আৰু পাৰ্থ পাৱাৰ। তেওঁ বাৰামাটিৰ পৰা নেচনেলিষ্ট কংগ্ৰেছ পাৰ্টিৰ পৰা লোকসভাৰ প্ৰাৰ্থী আছিল।

প্ৰাৰম্ভিক জীৱন

সুনেত্ৰ প্ৰাক্তন ৰাজ্যিক মন্ত্ৰী তথা লোকসভাৰ সাংসদ পদ্মসিংহ পাটিলৰ ভগ্নী। ২০১০ চনত সুনেত্ৰাই জৈৱিক কৃষি, ইক’-ভিলেজ, আৰু পৰিৱেশ সংৰক্ষণৰ প্ৰসাৰৰ বাবে উৎসৰ্গিত এনভাইৰনমেণ্টেল ফ’ৰাম অৱ ইণ্ডিয়া (EFOI) প্ৰতিষ্ঠা কৰে। পৰিৱেশ সজাগতাৰ প্ৰসাৰ আৰু বহনক্ষম পদ্ধতি ৰূপায়ণৰ ক্ষেত্ৰত তেওঁৰ প্ৰচেষ্টাৰ বাবে তেওঁ "সেউজ যোদ্ধা বঁটা" আৰু অন্যান্য প্ৰশংসা লাভ কৰিছে। ২০১১ চনৰ পৰা ফ্ৰান্সত অনুষ্ঠিত হোৱা বিশ্ব উদ্যোগীকৰণ মঞ্চৰ থিংক টেংকৰ সদস্য হিচাপে তেওঁ বহনক্ষম উন্নয়ন আৰু উদ্যোগীকৰণৰ ওপৰত বিশ্বব্যাপী আলোচনাত অৰিহণা যোগাইছে।শাৰদ পাৱাৰে প্ৰতিষ্ঠা কৰা বিদ্যা প্ৰতিষ্ঠানৰ ন্যাসৰক্ষী হিচাপেও সুনেত্ৰাই কাম কৰে। তেওঁ নিয়মিতভাৱে ইয়াৰ কাৰ্য্যকলাপ চোৱাচিতা কৰে আৰু ২৫,০০০ৰো অধিক ছাত্ৰ-ছাত্ৰীক গুণগত শিক্ষা প্ৰদান কৰাটো নিশ্চিত কৰে। শিক্ষাৰ সৈতে থকা তেওঁৰ অংশীদাৰিত্ব ২০১৭ চনৰ পৰা সাবিত্ৰীবাই ফুলে পুনে বিশ্ববিদ্যালয়ত চেনেটৰ সদস্য হিচাপে লোৱা ভূমিকালৈকে বিস্তৃত হৈ আছে।

প্ৰসংগ

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
বিহাৰ সংগ্ৰহালয়

বিহাৰ সংগ্ৰহালয় পাটনাত অৱস্থিত এটা ৰাজ্যিক সংগ্ৰহালয়। ২০১৫ চনৰ আগষ্ট মাহত ইয়াক আংশিকভাৱে মুকলি কৰা হয়। 'শিশুৰ সংগ্ৰহালয়', মূল প্ৰৱেশদ্বাৰ আৰু এটা অৰিয়েণ্টেচন থিয়েটাৰ ২০১৫ চনৰ আগষ্ট মাহত জনসাধাৰণৰ বাবে মুকলি কৰা একমাত্ৰ অংশ আছিল। পিছলৈ ২০১৭ চনৰ অক্টোবৰ মাহত বাকী থকা গেলেৰীও মুকলি কৰা হয়। পাটনা সংগ্ৰহালয়ৰ পৰা ইয়ালৈ ১০০ৰো অধিক শিল্পকৰ্ম স্থানান্তৰ কৰা হৈছিল।

ইয়াক বিহাৰ ৰাজ্যৰ ইতিহাস সংগ্ৰহালয় হিচাপে পৰিকল্পনা কৰা হৈছিল, আৰু ২০১৩ চনৰ অক্টোবৰ মাহত পাটনাৰ বেইলী ৰোডত আনুমানিক ৪৯৮ কোটি টকা (৫৮ মিলিয়ন মাৰ্কিন ডলাৰ) বাজেটেৰে নিৰ্মাণ আৰম্ভ কৰা হৈছিল।

প্ৰদৰ্শন

বিহাৰ সংগ্ৰহালয়ত কেইবাটাও গেলেৰী আছে। ইয়াৰ ভিতৰত অৰিয়েণ্টেচন গেলেৰী, শিশুৰ গেলেৰী, আঞ্চলিক গেলেৰী, সমকালীন গেলেৰী, ঐতিহাসিক কলা গেলেৰী, বিহাৰী ডায়স্পোৰা গেলেৰী আৰু ভিজিৱ’ল ষ্ট’ৰেজ গেলেৰী। বিভিন্ন বিষয়ৰ প্ৰদৰ্শনীসমূহ পৃথক পৃথক গেলেৰীত প্ৰদৰ্শন কৰা হয়। প্ৰতিখন গেলেৰী বিশাল আৰু ইয়াত চতুৰ্থ শতিকাৰ সামগ্ৰীকে ধৰি বহুতো শিল্পকৰ্ম প্ৰদৰ্শিত কৰা হৈছে।[20]

প্ৰসংগ

বাহ্যিক সংযোগ

আধিকাৰিক ৱেবচাইট
শ্ৰেণী:বিহাৰৰ সংগ্ৰহালয়
শ্ৰেণী:ভাৰতভিত্তিক সাংস্কৃতিক সংগঠন
টাইৱানৰ নাৰী

টাইৱানৰ মহিলাৰ মৰ্যাদা টাইৱানৰ সমাজৰ পৰম্পৰাগত পিতৃতান্ত্ৰিক মতামত আৰু সামাজিক গাঁথনিৰ ওপৰত ভিত্তি কৰি গঢ় লৈ উঠিছে আৰু ইয়াৰ দ্বাৰা তেওঁলোক প্ৰভাৱিত হৈছে। এই ভিত্তিসমূহে নাৰীক পুৰুষৰ অধীনস্থ কৰি ৰাখিছে। অৱশ্যে শেহতীয়া বছৰবোৰত টাইৱানৰ মহিলাৰ আইনী মৰ্যাদা উন্নত হৈছে। বিশেষকৈ পৰিয়াল আইনখন কেইবাটাও সংশোধনীৰ সন্মুখীন হোৱাত যোৱা দুটা দশকত উক্ত অৱস্থা উন্নত হৈছে।

গোটেই ২০ শতিকাজুৰি বিবাহিত মহিলাৰ অধিকাৰৰ ওপৰত যথেষ্ট বাধা আৰোপ কৰা হৈছিল যদিও যোৱা ২০ বছৰত হোৱা আইনী পৰিৱৰ্তনৰ বাবে (১৯৯৬ চনৰ পৰা ২০০২ চনৰ ভিতৰত পৰিয়াল আইন পাঁচবাৰ সংশোধন কৰা হৈছিল) ক্ৰমান্বয়ে ইয়াৰ উন্নতি ঘটিছে।

১৯৩০ চনৰ টাইৱানৰ নাগৰিক সংহিতাই টাইৱানৰ মহিলাসকলক সীমিত অধিকাৰ প্ৰদান কৰিছিল। যেনে: তেওঁলোকৰ বাসস্থানৰ সিদ্ধান্ত লোৱাৰ কোনো অধিকাৰ নথকা, সম্পত্তিৰ মালিকীস্বত্বৰ অধিকাৰৰ অভাৱ, বিবাহ বিচ্ছেদ দাখিল কৰাৰ অধিকাৰৰ অভাৱ, আত্মৰক্ষাৰ অভাৱ, আৰু শিশুৰ তত্ত্বাৱধানৰ অধিকাৰ তথা অবৈধ শিশুৰ বিৰুদ্ধে বৈষম্য। তথাপিও এই পৰিৱৰ্তনসমূহে পত্নীসকলক স্বামীৰ সৈতে সমান অধিকাৰ দিয়াৰ ক্ষেত্ৰত সকলো পথতে আগবাঢ়িব পৰা নাছিল; কিয়নো পাৰিবাৰিক বিষয়ৰ ক্ষেত্ৰত পিতৃতান্ত্ৰিক মতাদৰ্শৰ প্ৰভাৱ অব্যাহত ৰখা হৈছিল। পত্নীৰ বাসস্থানৰ সৈতে জড়িত সিদ্ধান্ত, অনুশাসনমূলক ব্যৱস্থাৰ ক্ষেত্ৰত পুৰুষৰ তেতিয়াও শ্ৰেষ্ঠত্ব আছিল।

টাইৱানৰ সংবিধানত মহিলাৰ অধিকাৰ সুৰক্ষিত: ৭ নং অনুচ্ছেদত কোৱা হৈছে: "চীন গণৰাজ্যৰ সকলো নাগৰিক, লিংগ, ধৰ্ম, জাতি, শ্ৰেণী বা দলৰ সংযোগ নিৰ্বিশেষে, আইনৰ সন্মুখত সমান হ'ব লাগিব।" অতিৰিক্ত অনুচ্ছেদ ১০, ধাৰা ৬ত কোৱা হৈছে: ৰাষ্ট্ৰই মহিলাৰ মৰ্যাদা ৰক্ষা কৰিব, তেওঁলোকৰ ব্যক্তিগত সুৰক্ষা সুৰক্ষিত কৰিব, যৌন বৈষম্য দূৰ কৰিব আৰু অধিক গুৰুত্বপূৰ্ণ লিংগ সমতা।

সংবিধানে নিৰ্বাচনত মহিলা প্ৰাৰ্থীকো সুৰক্ষা প্ৰদান কৰিছিল। ১৩৪ নং অনুচ্ছেদত কোৱা হৈছে: "বিভিন্ন ধৰণৰ নিৰ্বাচনত সফল প্ৰাৰ্থীৰ কোটা মহিলাক দিয়া হ'ব; কাৰ্যকৰীকৰণৰ পদ্ধতি আইনৰ দ্বাৰা নিৰ্ধাৰণ কৰা হ'ব।"

সাংবিধানিক সংশোধনীত আৰু কোৱা হৈছে যে দলীয় তালিকাৰ জৰিয়তে নিৰ্বাচিত হোৱা বিধায়কসকলৰ অন্ততঃ আধা মহিলা হ’ব লাগিব। স্থানীয় নিৰ্বাচনত আইন অনুসৰি প্ৰতিখন জিলাতে নিৰ্বাচিত প্ৰতিনিধিৰ অন্ততঃ এক চতুৰ্থাংশ মহিলা হ’ব লাগিব।

তথ্যসূত্ৰ

শ্ৰেণী:দেশভেদে নাৰী
অদিতি ৰাথোৰ

অদিতি ৰাথোৰ (ইংৰাজী: Aditi Rathore) এগৰাকী ভাৰতীয় দূৰদৰ্শন অভিনেত্ৰী। তেওঁ মূলতঃ ষ্টাৰ প্লাছৰ ধাৰাবাহিক নামকৰণত অৱনী আয়েশা আৰু ছাব টিভিৰ ধাৰাবাহিক আংগন - আপনো কাত তন্বী শৰ্মাৰ চৰিত্ৰত কৰা অভিনয়ৰ বাবে জনাজাত। এই দুয়োটা চৰিত্ৰৰ বাবে তেওঁ ইণ্ডিয়ান টেলীভিছন একাডেমী এৱাৰ্ডছৰ জনপ্ৰিয় শ্ৰেষ্ঠ অভিনেত্ৰীৰ শিতানত মনোনয়ন লাভ কৰিছিল।

প্ৰাৰম্ভিক জীৱন

১৯৯৩ চনৰ ৩০ অক্টোবৰত জয়পুৰৰ এটা মাৰৱাড়ী পৰিয়ালত ৰাথোৰৰ জন্ম হৈছিল। তেওঁ ৰাজস্থানৰ বিকানেৰত ডাঙৰ-দীঘল হৈছিল। তেওঁ বিকানেৰতে স্কুলীয়া শিক্ষা লাভ কৰিছিল আৰু তাৰ পিছত অভিনয় জীৱন গঢ়িবলৈ মুম্বাইলৈ যায়।

কৰ্মজীৱন

জি টিভিৰ ধাৰাবাহিক কুমকুম ভাগ্যত আকাশ অজয় মেহৰাৰ পত্নী ৰচনা মেহৰাৰ চৰিত্ৰৰ জৰিয়তে ৰাথোৰে অভিনয় জীৱনৰ পাতনি মেলে। ইয়াৰ পিছত তেওঁ মূলতঃ চনী এণ্টাৰটেইনমেণ্ট টেলিভিশ্যনত সম্প্ৰচাৰিত ধাৰাবাহিক এক দুজে কে ৱাস্তেত প্ৰীতি তিৱাৰীৰ চৰিত্ৰত অভিনয় কৰিছিল।

২০১৭ চনৰপৰা ২০১৮ চনলৈ ৰাথোৰে ষ্টাৰ প্লাছৰ দৈনিক ধাৰাবাহিক নামকৰণত অৱনীৰ চৰিত্ৰত অভিনয় কৰিছিল। ধাৰাবাহিকখনৰ কাহিনীত ১৫বছৰীয়া জাঁপ (leap) মৰাৰ পাছত তেওঁ আৰ্ছিন নামদাৰৰ স্থান লৈ এই অনুষ্ঠানত প্ৰৱেশ কৰিছিল।

২০২১ চনত তেওঁ ষ্টাৰ প্লাছৰ অনুষ্ঠান আপকী নজৰোঁ নে সমঝাত খলনায়িকা ড° চৰ্মী হিচাপে যোগদান কৰে। ২ বছৰৰ বিৰতিৰ পিছত ২০২৩ চনত তেওঁ ছনী ছাবৰ অনুষ্ঠান আংগন – আপনো কাত তন্বী "তনু" শৰ্মা ত্ৰিপাঠী হিচাপে অভিনয় কৰে।

সংবাদ মাধ্যমত

অদিতি ৰাথোৰক ২০১৮ চনৰ ইষ্টাৰ্ণ আইৰ
এছিয়াৰ চৰ্বাধিক আবেদনময়ী মহিলাৰ তালিকাত ২৩তম স্থান আৰু ২০১৮ চনৰ বিজ এছিয়াৰ টিভি পাৰ্চনেলিটি তালিকাত ১২তম স্থান প্ৰদান কৰা হৈছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
ধেমাজি মহাবিদ্যালয়

ধেমাজি মহাবিদ্যালয় (ইংৰাজী: Dhemaji College) ধেমাজি জিলাৰ আটাইতকৈ পুৰণি মহাবিদ্যালয়।

ইতিহাস

১৯৬৫ চনৰ ১ আগষ্ট তাৰিখে ধেমাজি মহাবিদ্যালয় স্থাপন কৰা হৈছিল।

স্বীকৃতি

২০১০ চনত ভাৰতৰ বিশ্ববিদ্যালয় অনুদান আয়োগ (UGC) ৰ দ্বাৰা Centre with Potential Excellence (CPE) হিচাপে সন্মানিত কৰা হৈছিল।

বিভাগ আৰু কেন্দ্ৰসমূহ

শৈক্ষিক বিভাগ

অসমীয়া বিভাগ
অৰ্থনীতি বিভাগ
শিক্ষাতত্ত্ব বিভাগ
ইংৰাজী বিভাগ
বুৰঞ্জী বিভাগ
ৰাজনীতি-বিজ্ঞান বিভাগ
সমাজতত্ত্ব বিভাগ
ৰসায়ন-বিজ্ঞান বিভাগ
উদ্ভিদবিজ্ঞান বিভাগ
প্ৰাণীবিজ্ঞান বিভাগ
গণিত বিভাগ
বিদ্যুৎ বিভাগ
পদাৰ্থ-বিজ্ঞান বিভাগ
কম্পিউটাৰ বিজ্ঞান
দৰ্শন বিভাগ

কেন্দ্ৰ

শিশু শিক্ষা আৰু বৃত্তি বিকাশ কেন্দ্ৰ (CECDC)
স্বচলিত বতৰ তথ্য কেন্দ্ৰ (Automatic weather information centre )

পাঠ্যক্ৰম

মহাবিদ্যালয় খনত বৰ্তমান উপলব্ধ পাঠ্যক্ৰম সমূহ:--
উচ্চতৰ মাধ্যমিক (কলা আৰু বিজ্ঞান শাখা)
স্নাতক ডিগ্ৰী (কলা আৰু বিজ্ঞান শাখা)
কম্পিউটাৰ বিজ্ঞান ডিগ্ৰী (Bachelor of Computer Application) (অনাগত)
স্নাতকোত্তৰ ডিপ্লমা পাঠ্যক্ৰম
উদ্ভিদ কলা-কৰ্ষণ
স্নাতকোত্তৰ ডিপ্লমা
দুৰ্যোগ ব্যৱস্থাপনা স্নাতকোত্তৰ ডিপ্লমা
স্নাতক ডিপ্লমা
প্ৰমাণপত্ৰ
কম্পিউটাৰ এপ্লিকেচন.
মানৱ অধিকাৰ,
ভ্ৰমণ আৰু পৰ্যটন পৰিচালনা,
বন আৰু বন্যজীৱন পৰিচালনাৰ ওপৰত স্নাতকোত্তৰ ডিপ্লমা পাঠ্যক্ৰম ইত্যাদি..
মহাবিদ্যালয়খনে কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ ভিন্ন পাঠ্যক্ৰম সমূহ প্ৰদান কৰে।

ছাত্ৰাবাস আৰু ছাত্ৰীনিবাস

ধেমাজি মহাবিদ্যালয় ছাত্ৰাবাস

মুঠ আসন= ৫২
অধীক্ষক= কুমুদ বৰগোহাঁই

ৰত্নদীপা ছাত্ৰীনিবাস

মুঠ আসন= ৩০

মনিদিপা ছাত্ৰীনিবাস

মুঠ আসন= ৩০

জ্ঞানদীপা ছাত্ৰীনিবাস

মুঠ আসন= ৩৫
অধীক্ষক= দীপালী নেওগ,শৈলেন বৰকাকতী

স্বচলিত বতৰ তথ্য কেন্দ্ৰ

মহাবিদ্যালয় খনত স্বচলিত বতৰ তথ্য কেন্দ্ৰ ( Automatic Weather Information Centre) আছে যি Indian Space Research Organisation (ISRO), Bangalore and Assam Science, Technology and Environment Council (ASTEC), Guwahati ৰ অন্তৰ্গত। তদুপৰি অন্য এটা Automatic Weather Information Centre মহাবিদ্যালয়ত আছে যি ASTEC আৰু Department of Science and Technology, অসম চৰকাৰৰ দ্বাৰা নিয়ন্ত্ৰিত।

তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
আইশা বুহাৰী

আইছা হালিলু বুহাৰী (, জন্ম: ১৭ ফেব্ৰুৱাৰী ১৯৭১) এগৰাকী পেছাদাৰী সৌন্দৰ্য্য থেৰাপিষ্ট যি ২০১৫ চনৰ পৰা ২০২৩ চনলৈকে নাইজেৰিয়াৰ প্ৰথম মহিলা হিচাপে কৰ্মনিৰ্বাহ কৰিছিল।.

প্ৰাথমিক জীৱন আৰু পৰিয়াল

১৯৭১ চনৰ ১৭ ফেব্ৰুৱাৰীত নাইজেৰিয়াৰ উত্তৰ-পূব অঞ্চলৰ আদামাৱা ৰাজ্যত আইছা হালিলুৰ জন্ম হৈছিল।আইশাৰ পিতৃ আছিল চিভিল ইঞ্জিনিয়াৰ, আৰু মাক অংকলী পৰিয়ালৰ বংশধৰ, প্ৰখ্যাত খেতিয়ক বংশৰ। আইশা বুহাৰীয়ে আদামাৱা ৰাজ্যৰ প্ৰাথমিক আৰু মাধ্যমিক বিদ্যালয়ত পঢ়িছিল। ১৯৮৯ চনৰ ২ ডিচেম্বৰত আইছাই ছাফিনাতু ইউছুফৰ সৈতে পূৰ্বৰ বিবাহৰ পৰা পাঁচটা সন্তান জন্ম দিয়া মুহাম্মাদু বুহাৰীক বিয়া কৰায়। আইশা আৰু মুহাম্মাদু বুহাৰীৰ পাঁচটা সন্তান আৰু এজন নাতি হয়।

শিক্ষা

আইশা বুহাৰীয়ে এম্ব্ৰ'জ আলি বিশ্ববিদ্যালয়ৰ পৰা ৰাজহুৱা প্ৰশাসনত স্নাতক ডিগ্ৰী লাভ কৰিছে, আৰু নাইজেৰিয়ান প্ৰতিৰক্ষা একাডেমী, কাডুনাৰ পৰা আন্তঃৰাষ্ট্ৰীয় বিষয় আৰু কৌশলগত অধ্যয়নত স্নাতকোত্তৰ ডিগ্ৰী লাভ কৰিছে। তেওঁ ইউনাইটেড কিংডম বৃত্তিমূলক প্ৰশিক্ষণ আৰু চেৰিটেবল ট্ৰাষ্ট আৰু আন্তঃৰাষ্ট্ৰীয় স্বাস্থ্য আৰু সৌন্দৰ্য্য পৰিষদৰ সদস্য।

তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:জীৱিত ব্যক্তি
জঁ-প’ল ছাৰ্ত্ৰে

জঁ-প’ল ছাৰ্ত্ৰে (ইংৰাজী: Jean-Paul Sartre,২১ জুন ১৯০৫-১৫ এপ্ৰিল ১৯৮০) এজন প্ৰখ্যাত ফৰাচী দাৰ্শনিক, লেখক আৰু নাট্যকাৰ আছিল। তেওঁ অস্তিত্ববাদ দৰ্শনৰ অন্যতম মুখ্য প্ৰতিনিধি।
তেওঁৰ চিন্তাধাৰাৰ মূল কথা হৈছে—মানুহে প্ৰথমে অস্তিত্ব লাভ কৰে, তাৰ পিছত নিজৰ কৰ্ম আৰু সিদ্ধান্তৰে নিজকে গঢ়ি তোলে। তেওঁৰ উল্লেখযোগ্য গ্ৰন্থসমূহৰ ভিতৰত Being and Nothingness, Nausea,Existentialism Is a Humanism, No Exit আদি অন্তৰ্ভুক্ত। তেওঁ ১৯৬৪ চনত সাহিত্যৰ নোবেল বঁটা লাভ কৰিছিল, কিন্তু সেইটো গ্ৰহণ নকৰিলে।

উদৃতি

“নৈৰাশ্যৰ পাৰ হৈ অহাৰ পিছত জীৱন সঁচাকৈ আৰম্ভ হয়।”
“প্ৰায় সকলো বিষয়ৰ সমাধান মানুহে উলিয়াইছে, কিন্তু কেনেকৈ সঠিকভাৱে জীৱন যাপন কৰিব লাগে—সেইটো এতিয়াও স্পষ্ট নহয়।”
মানুহৰ ওপৰত নিজৰ জীৱনৰ সম্পূৰ্ণ দায়িত্ব থাকে। তেওঁলোকে নিজৰ সিদ্ধান্ত নিজেই ল’ব লাগে, কাৰণ বাহিৰৰ কোনো শক্তিয়ে (যেনে ভাগ্য বা ঈশ্বৰ) তেওঁলোকৰ জীৱনৰ পথ নিৰ্ধাৰণ নকৰে।
“প্ৰতিটো বস্তু কোনো কাৰণ নোহোৱাকৈ জন্মে, নিজৰ দুৰ্বলতাৰ বাবে টিকে, আৰু আকস্মিকভাৱে মৃত্যুবৰণ কৰে।”
মানুহে নিজেই নিজৰ জীৱনৰ অৰ্থ আৰু পৰিচয় সৃষ্টি কৰে।
“নৰক মানে আন মানুহ।”

তথ্য সূত্ৰ

শ্ৰেণী:মৃত ব্যক্তি
শ্ৰেণী:ফ্ৰান্সৰ ব্যক্তি
শ্ৰেণী:দাৰ্শনিক
শ্ৰেণী:নোবেল বঁটা প্ৰাপক
লিউক′থয়ে (শ্ৰুতিকথা)

লিউক′থয়ে (প্ৰাচীন গ্ৰীক: Λευκοθόη, ইংৰাজী: Leucothoe) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

লিউক′থয়ে গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত লিউক′থয়েও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
চীন মান সময়

চীন মান সময় অথবা বেইজিং সময় হৈছে গণপ্ৰজাতন্ত্ৰী চীনৰ (পিআৰসি) বাবে ব্যৱহৃত সময় অঞ্চল। গ্ৰিনিছৰ সৈতে ইয়াৰ সময় পাৰ্থক্য ইউটিসি+৮।

পূৰ্ব এছিয়াৰ মালয়েছেয়া আৰু ফিলিপাইন সহ অন্যান্য অঞ্চলত একেই অফসেট সময় বিভিন্ন নামত ব্যৱহৃত হয় যেনে শাংগিওয়ান মান সময়, হংকং মান সময়, মাকাউ মান সময়, ছিঙ্গাপুৰ মান সময়, ফিলিপাইন মান সময় ইত্যাদি। উদাহৰণ স্বৰূপে, ইউটিসিত মধ্যৰাতি চীন মান সময়ৰ বাবে পূৱা ৮ বজা।

গণপ্ৰজাতন্ত্ৰী চীনত ১৯৮৬ পৰা ১৯৯১ পৰ্যন্ত দিবালোক সংৰক্ষণ সময় মানি চলিছিল, কিন্তু আৰু নকৰিলে।

তথ্যসূত্ৰ

শ্ৰেণী:সময় অঞ্চল
শ্ৰেণী:পোখালি (সময়)

en:Time in China#People's Republic of China
কান্তা কুমাৰী ভাটনাগৰ

কান্তা কুমাৰী ভাটনাগৰ ( ,প্ৰায় ১৯৩০ – ১৩ আগষ্ট ২০১১) ভাৰতৰ এগৰাকী ন্যায়াধীশ আৰু মানৱ অধিকাৰ কৰ্মী আছিল। তেওঁ মাদ্ৰাছ উচ্চ ন্যায়ালয়ৰ মুখ্য ন্যায়াধীশ হোৱা প্ৰথমগৰাকী মহিলাৰ লগতে ৰাজস্থান ৰাজ্যিক মানৱ অধিকাৰ আয়োগৰ প্ৰথমগৰাকী অধ্যক্ষ আছিল ভটনগৰ। সেইখন ন্যায়ালয়ৰ মুখ্য ন্যায়াধীশ হিচাপে অধিষ্ঠিত হোৱা তেওঁ প্ৰথমগৰাকী মহিলা৷ পৰৱৰ্তী পাঁচটা মাহ তেওঁ সেই পদত অধিষ্ঠিত হৈ থাকে৷

২০০০ চনত ভাটনাগৰ ৰাজস্থান ৰাজ্যিক মানৱ অধিকাৰ আয়োগৰ প্ৰথমগৰাকী অধ্যক্ষ হয়৷

২০১১ চনৰ ১৩ আগষ্টত ৮১ বছৰ বয়সত তেওঁৰ হৃদ যন্ত্ৰৰ ক্ৰিয়া বন্ধ হৈ মৃত্য হয়৷

তথ্যসূত্ৰ

শ্ৰেণী:ভাৰতৰ মহিলা ন্যায়াধীশ
শ্ৰেণী:ন্যায়াধীশ
শ্ৰেণী:মৃত ব্যক্তি
শ্ৰেণী:মানৱ অধিকাৰ কৰ্মী
শ্ৰেণী:ভাৰতীয় নাৰী
শ্ৰেণী:ৰাজস্থানৰ ব্যক্তি
অপ্ৰাহ উইনফ্ৰে

অপ্ৰাহ উইনফ্ৰে(lang-en|:Oprah Winfrey,জন্ম: ২৯ জানুৱাৰী, ১৯৫৪ চন) এগৰাকী বিশ্বপ্ৰসিদ্ধ আমেৰিকান টেলিভিছন উপস্থাপক, অভিনেত্ৰী, প্ৰযোজক আৰু সমাজসেৱী। তেওঁ দৰিদ্ৰ পৰিৱেশত জন্ম লৈ বহু কষ্টৰ মাজেৰে জীৱনত আগবাঢ়ি গৈ সফলতাৰ শিখৰত উপনীত হয়। তেওঁৰ অনুষ্ঠান ‘The Oprah Winfrey Show’ বিশ্বজুৰি অত্যন্ত জনপ্ৰিয় হৈছিল। তেওঁ মহিলাৰ দক্ষতা, শিক্ষা আৰু আত্মউন্নয়নৰ বাবে উল্লেখযোগ্য অৱদান আগবঢ়াই আহিছে।

উদ্ধৃতি সমূহ

তোমাৰ আঘাতবোৰক জ্ঞানত পৰিণত কৰা।
এই মুহূৰ্তত সৰ্বোত্তম কাম কৰিলে তুমি আগন্তুক মুহূৰ্তৰ বাবে সৰ্বোত্তম স্থানত থাকিবা।
“নিজকে সেইসকল মানুহেৰে ঘেৰাও কৰি ৰাখা, যিসকলে তোমাক সদায় উন্নতিৰ দিশে আৰু অধিক উচ্চতালৈ আগুৱাই যোৱাৰ প্ৰেৰণা দিয়ে।”

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:আমেৰিকাৰ ব্যক্তি